Document ID: 32006D0979

DEĊIŻJONI TAL-KUMITAT POLITIKU U TA' SIGURTÀ EUPM/1/2006
tal-5 ta’ Diċembru 2006
li testendi l-mandat tal-Kap ta’ Missjoni/Kummissarju tal-Pulizija tal-Missjoni tal-Pulizija ta’ l-Unjoni Ewropea (EUPM) fil-Bożnja u Ħerzegovina (BiH)
(2006/979/PESK)
IL-KUMITAT POLITIKU U TA' SIGURTÀ,
Wara li kkunsidra t-Trattat dwar l-Unjoni Ewropea u b’mod partikolari t-tielet paragrafu ta' l-Artikolu 25 tiegħu,
Wara li kkunsidra l-Azzjoni Konġunta tal-Kunsill 2005/824/PESK ta' l-24 ta' Novembru 2005 dwar il-Missjoni tal-Pulizija ta' l-Unjoni Ewropea (EUPM) fil-Bożnja u Ħerzegovina (BiH) (1), u, b'mod partikolari, l-Artikolu 9 (1) tagħha,
Billi:
(1)
L-Artikolu 9(1) ta' l-Azzjoni Konġunta 2005/824/PESK jipprovdi li l-Kunsill jawtorizza lill-Kumitat Politiku u ta' Sigurtà biex jieħu d-deċiżjonijiet rilevanti skond l-Artikolu 25 tat-Trattat, inkluża d-deċiżjoni li jaħtar Kap ta' Missjoni/Kummissarju tal-Pulizija.
(2)
Fil-25 ta' Novembru 2005 l-Kumitat Politiku u ta' Sigurtà adotta d-Deċiżjoni EUPM/2/2005 li tappunta l-Brigadier Ġenerali Vincenzo Coppola bħala Kap tal-Missjoni tal-Pulizija ta' l-Unjoni Ewropea (EUPM) fil-Bożnja u Ħerzegovina (2),
(3)
Din id-Deċiżjoni tiskadi fl-31 ta’ Diċembru 2006.
(4)
Is-Segretarju Ġenerali/Rappreżentant Għoli ppropona l-estensjoni tal-mandat tal-Brigadier Ġenererali Vincenzo Coppola bħala Kap tal-Missjoni tal-Pulizija ta' l-Unjoni Ewropea (EUPM) fil-Bożnja u Ħerzegovina għat-tul tal-missjoni.
(5)
Għaldaqstant il-mandat tal-Kap tal-Missjoni tal-Pulizija ta' l-Unjoni Ewropea (EUPM) fil-Bożnja u Ħerzegovina għandu jkun estiż sal-31 ta' Diċembru 2007.
IDDEĊIEDA KIF ĠEJ:
Artikolu 1
Il-mandat tal-Brigadier Ġenerali Vincenzo Coppola bħala Kap ta' Missjoni/Kummissarju tal-Pulizija tal-Missjoni tal-Pulizija ta' l-Unjoni Ewropea (EUPM) fil-Bożnja u Ħerzegovina (BiH) huwa hawn estiż sal-31 ta' Diċembru 2007.
Artikolu 2
Din id-Deċiżjoni għandu jkollha effett fil-jum ta' l-adozzjoni tagħha.
Hija għandha tapplika sal-31 ta’ Diċembru 2007.
Magħmul fi Brussell, 5 ta’ Diċembru 2006.

Labels: 18
9
5
15